SAWAD โบรกเชียร์ซื้อเป้า 45 บ. ชี้สินเชื่อครึ่งปีหลังฟื้นเด่น จับตากำไร Q3/65 โตดี
SAWAD โบรกเชียร์ซื้อเป้า 45 บาท ชี้สินเชื่อครึ่งปีหลังฟื้นเด่น จับตากำไร Q3/65 โตดีรับเปิดเมือง ลุ้นทั้งปีนี้แตะ 4.2 พันลบ. ปี 66 โตต่อทะลุ 4.7 พันลบ.
SAWAD โบรกเชียร์ซื้อเป้า 45 บาท ชี้สินเชื่อครึ่งปีหลังฟื้นเด่น จับตากำไร Q3/65 โตดี รับเปิดเมือง ลุ้นทั้งปีนี้แตะ 4.2 พันลบ.
7 พ.ย. 2565

บล.ดาโอ ระบุในบทวิเคราะห์วันนี้ (7 พ.ย.65) ว่า บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD คาดกำไรไตรมาส 3/2565 โตเทียบไตรมาสก่อนหน้า เบื้องต้นประเมินที่ 1.1 พันล้านบาท โต 2% หนุนด้วยสินเชื่อที่ขยายตัว 28% เทียบช่วงเดียวกันของปีก่อน และโต 6% เทียบไตรมาสก่อนหน้า เนื่องจากเร่งปล่อยสินเชื่อในช่วงที่เศรษฐกิจเริ่มฟื้นตัว
ด้านราคาหุ้นเริ่ม Bottom หลังสะท้อนความเสี่ยงในด้านต้นทุนเงินทุน (การขึ้นอัตราดอกเบี้ยนโยบาย) และการคุมเพดานดอกเบี้ยของสินเชื่อประเภทต่างๆ ผลกระทบจากนี้จะเริ่มจำกัด โดยประเมินกำไรสุทธิปี 2565 ที่ 4.2 พันล้านบาท โต 11% เทียบช่วงเดียวกันของปีก่อน และปี 2566 อยู่ที่ 4.7 พันล้านบาท โต 13% เทียบช่วงเดียวกันของปีก่อน